ก่อนอื่นต้องออกตัวก่อนว่า เป็นมื้อที่ผมไม่เสียค่าใช้จ่ายนะครับ ไปเพื่อรีวิวร้านโดยเฉพาะแต่ก็ขอรีิวิวแบบตรงไปตรงมาแล้วกัน :) ... เจอเจ้าของร้าน "พี่เป้" มาแนะนำเมนูที่นิยมและที่น่าลองอยู่หลายอย่างเลย พี่เค้าจะอยู่ที่ร้านตลอดนะครับ ถ้าใครไปก็ลองทักดูครับ อาจจะได้ของแถมให้กินนะจะบอกให้ :P

ร้านนี้มีคนญี่ปุ่นถือหุ้นอยู่ 20% แล้วพี่เป้เองก็เป็นผู้นำเข้าวัตถุดิบทั้งปลาและสาเกจากญี่ปุ่นอยู่หลายอย่าง ความตั้งใจของร้านนี้คืออยากให้ลูกค้าได้มานั่งชิลสั่งอาหารและดื่มกันยาวๆ ครับ

[ที่ตั้ง + ที่จอดรถ]
อยู่ในซอยนราธิวาสฯ 24 เข้าซอยไปซักพักจะเจอโครงการ Nara Place อยู่ทางซ้ายมือ จอดรถได้ทั้งในโครงการ Nara Place แล้วก็ที่ลานจอดรถฝั่งตรงข้าม

[บรรยากาศร้าน]
ร้านไม่ได้ใหญ่อะไร มีสองชั้น  ชั้นสองเป็นชั้นลอย  มีโต๊ะรวมหมดประมาณ 9 โต๊ะได้  เห็นว่าถ้าจะจัดปาร์ตี้อะไรก็สามารถจัดได้เลย  ทางร้านยินดีที่จะปิดร้านให้ (มีจัดปาร์ตี้หลายครั้งแล้ว)

การตกแต่งร้านไม่เหมือนร้านญี่ปุ่นร้านอื่นที่ตกแต่งสไตล์ญี่ปุ่นหมด และที่แปลกและไม่ค่อยชินคือเป็นร้านซูชิที่ไม่มีตู้โชว์ปลาดิบต่างๆ ที่ counter ครับ

เชฟของร้านนี้มี 2 คนคือ เชฟหรั่ง และ เชฟรุ่ง  เมื่อวานเจอแต่เชฟหรั่ง ซึ่ง nice ดีครับ ขากลับ (ผมเกือบเมา) ก็เดินมาส่งที่รถด้วย ฮ่าๆ :D
 

[โปรโมชั่น]
- ช่วงนี้มี promotion อยู่ คือถ้าโพสรูปบน Wongnai หรือกด Like บน Facebook แล้วจะได้ไวน์ขวดเล็กมาขวดนึง รสชาติดีครับ เป็นไวน์จากประเทศชิลี
- มี Lunch set ให้สั่ง ราคาประมาณ 200 บาทครับ

[อาหารที่ได้ทาน]

- สลัด Only you มีการเอาตัวเกร็ดแป้งเทมปุระมาโรย เพื่อเพิ่ม texture ให้ตอนเคี้ยวจะได้รู้สึกทั้งความนุ่มและความกรุบๆ ไปพร้อมกัน แต่เมนูนี้ไม่ได้ติดใจเท่าไหร่ครับ

- Sashimi รวมชุด A ปลาที่ได้ก็จะทั่วไปครับเช่น แซลมอน,​ ทูน่า, ซาบะดอง ฯลฯ ... เนื้อปลาสดดีครับ ร้านนี้ปลาจะเข้าใหม่วันอังคารกับวันศุกร์ครับ  วาซาบิจะมีให้ 2 แบบ แบบทั่วๆ ไปที่ใช้กัน แล้วก็แบบเปียกๆ (ผมเรียกไม่ค่อยจะถูกเท่าไหร่) แต่น้อยร้านจะมีให้ครับ

- เนื้อวากิว Sashimi (นำเข้าเนื้อจากเมือง Kagoshima ส่วนที่เอามาใช้ก็เป็น ribeye) เมนูนี้เพิ่งมาใหม่ ยังไม่อยู่ในเมนู แต่สามารถสั่งได้แล้ว  แจ๋วมากครับจานนี้ เนื้อมันนุ่มจริงๆ จิ้มกับซอสพอนสึแล้วลงตัวดีมาก แนะนำครับจานนี้
- Red Dragon Roll (350.-) เป็น roll ที่คล้าย Jackie ของร้าน Isao แต่ว่ารสชาติและไส้จะต่างกัน อร่อยดีครับ เห็นว่าเป็น signature ของร้านนี้ด้วย แนะนำอีกจาน

- สาเกมีหลากหลายมาก ผมลองไปหลายขวดอยู่ แต่ละขวดค่อนข้างนุ่ม รสชาติดี เป็นสาเกที่นำเข้า (กินแล้ววันต่อมาไม่ปวดหัวครับ คอนเฟิร์ม!) แต่ผมจำชื่อแต่ละขวดไม่ได้จริงๆ มันเยอะมากกก ฮ่าๆ ราคาสาเกที่ได้ลองวันนี้ก็มีตั้งแต่ 300 กว่าบาทจนถึง 600 กว่าบาทครับ (ราคาขวดเล็กนะครับ) ใครที่ชอบสาเกอยู่แล้ว ผมว่าร้านนี้เหมาะเลยครับ
- ปลา(หมึก)ร้าญี่ปุ่น Shiokara (80.-) ไม่ได้เป็นปลาร้าอย่างของไทย แต่ว่ารสชาติคล้าย ... ปกติผมเป็นคนกินปลาร้าไม่ได้ แต่ว่าเมนูนี้สบายเลย ไม่ได้มีกลิ่นแบบเดียวกัน กินกับแกล้มกับสาเกแล้วลงตัวครับ รสชาติเผ็ด+เปรี้ยวสะใจ
- Sea foei gras จานนี้ผมเพิ่งเคยได้ยิน คือ ไม่ใช่ foei gras ที่เป็นตับห่านที่เคยกิน แต่เป็นตับปลาครับ ตัวเนื้อจะค่อนข้างนิ่มเหมือนกินตับห่านครับ แต่ผมว่ายังสู้ตับห่านไม่ได้ครับ แต่ถ้าไม่ชอบกินตับห่าน เมนูนี้ก็เป็นเมนูหนึ่งที่น่าลองครับ
- ปลาอะยุ ปลาตัวเล็กหน่อย เนื้อจะคล้ายๆ ปลาทูของไทย เป็นปลาที่สามารถกินได้ทั้งตัว ก้างจะละเอียด กินได้เลย วิธิีทานให้ตัดส่วนหัวและหางออกแล้วบีบมะนาวลงไป รสชาติอร่อย โดยเฉพาะกินเป็นกับแกล้มครับ :D


ราคาที่อยู่ในเมนูคือ net แล้ว ไม่มีคิด VAT หรือ service charge เพิ่ม จะให้ tip นี่แล้วแต่ความพึงพอใจในบริการครับ

[สรุปๆๆ]
ได้ลองมาหลายเมนู มีทั้งรสชาติธรรมดา เฉยๆ และอร่อย   เรื่องรสชาติแล้วผมให้ 4 ดาว แต่เรื่องบริการนี่ให้ 5 ดาวได้สบายๆ  ชอบมากกับความเป็นกันเองของเจ้าของร้านครับ  ดูใส่ใจกับลูกค้าดีมากครับ ระหว่างนั่งดื่มกันอยู่ก็คอยดูว่าโต๊ะอื่นเป็นยังไงบ้างตลอด

ร้านนี้อาจจะไม่เหมาะสำหรับ sushi lover ครับ (ตรงนี้เจ้าของร้านก็บอกด้วย) เนื่องจากไม่ได้มีปลาที่หลากหลาย แต่จะเหมาะสำหรับนั่งชิล นั่งดื่มยาวๆ ยิ่งถ้าเป็นคนที่ชอบทานสาเกแล้ว ร้านนี้ต้องมาครับ ได้ลองสาเกกันเพลินแน่นอนครับ!

ปล. ปกติร้านจะปิดห้าทุ่ม แต่นั่งชิลต่อได้ พนักงานที่ร้านพร้อมจะอยู่ต่อครับ อย่างเมื่อวานผมอยู่เกินเวลาปิดของร้านอีก เมา+มึนส์จากสาเกมาก ฮ่าๆ ... ถ้าขับรถไปแล้วเมาจริงๆ  ทิ้งรถไว้ได้เลย ไม่มีเสียค่าจอดรถค้างคืนครับ
